Man in Pretoria raakgeryParamedici op die toneel. Foto: Verskaf ŉ Man, in sy 50’s, het verskeie beserings opgedoen toe hy Woensdagmiddag in Centurion deur ŉ voertuig getref is. Werner Vermaak, woordvoerder van ER24, het gesê die ongeluk het omstreeks 16:30 in Erasmia plaasgevind. “ŉ Voertuig het na bewering in trurat uit die oprit van ŉ huis gery toe dit die man getref het. Die man is met ernstige borsbeserings aangetref toe paramedici by die toneel opgedaag het,” het Vermaak gesê. Die man is op die toneel gestabiliseer en na die Kalafong-hospitaal geneem vir verdere behandeling. Die presiese omstandighede rondom die voorval word ondersoek.